สวัสดีค่ะ อยากปรึกษาเรื่องมีเลือดออกหลังแท้งบุตรหน่อยค่ะ คือตอนแรกๆตรวจขึ้น 2 ขีด แล้วไปหา ก็บอกว่าตั้งครรภ์ได้ประมาณ 5 สัปดาห์แล้วให้ไปเจาะเลือดเข็มแรก แล้วอีก2วันนัดมาเจาะอีก พอผลเลือดเข็มที่ 2 ออกบอกว่าแท้งบุตร เพราะผลฮอร์โมนน้อยกว่ารอบแรกเยอะมาก จากนั้นก็ให้ไปฉีดยาเพื่อที่จะให้ไข่ฝ่อและตัวอ่อนหลุดออกมาแล้วนัดมาอุลตร้าซาวด์ใหม่เจาะเลือดและเช็คฮอร์โมนอีกรอบและนัดขูดมดลูก ก่อนวันถึงวันขูดมดลูก1วัน มีก้อนเนื้อหลุดออกมาแล้วไปหาเพื่ออุลตร้าซาวด์ พออุลตร้าซาวด์แล้วบอกแท้งครบไม่ต้องขูดมดลูกและให้กลับบ้าน หลังจากแท้งได้ประมาณ 1 สัปดาห์มีเลือดสีน้ำตาลออกมานิดหน่อยและเป็นติดต่อกันมาเป็นอาทิตย์และปวดปีกมดลูกข้างซ้ายจี๊ดๆ แล้ววันต่อมามีเลือดสีดำออกมาประมาณเต็มผ้าอนามัยแผ่นเล็ก หลังจากเลือดสีดำออกได้ 2 วัน ก็เป็นเหมือนเป็นประจำเดือนปกติมามาก 3 วัน หลังจากนั้นก็มาไม่เยอะเป็นมาเข้าอาทิตย์ที่ 2 ยังไม่หายเลยค่ะ แบบนี้อันตรายหรือเปล่าคะ
สวัสดีค่ะ หากตั้งครรภ์ แล้วต่อมาแพทย์ตรวจพบว่ามีการแท้ง ได้มีการฉีดยาให้ตัวอ่อนฝ่อ หลังจากนั้น มีก้อนเนื้อหลุดออกมา แพทย์แจ้งว่าเกิดการแท้งคนบหรือแท้งสมบูรณ์แล้ว แต่หลังจากนั้น 1 สัปดาห์ ได้มีเลือดออกมาตลอดเกือบ 2 สัปดาห์ อาจเกิดจาก- มีการอักเสบติดเชื้อในมดลูก ซึ่งก็จะทำให้มีปวดท้องน้อย มีเลือดออกผิดปกติ และมักมีตกขาวที่ผิดปกติร่วม- การแท้งยังเกิดไม่สมบูรณ์- การผลิตฮอร์โมนของรังไข่ผิดปกตินอกจากนี้ หากมีการใช้ยาฮอร์โมนต่างๆ เช่น ยาฉีดคุมกำเนิด ยาสตรี สมุนไพร เป็นต้น ก็อาจเป็นสาเหตุได้ค่ะในเบื้องต้น แนะนำควรตรวจหาการตั้งครรภ์ดู หากยังคงพบขึ้น 2 ขีด แสดงว่ายังอาจแท้งไม่สมบูรณ์ ควรรีบกลับไปพบสูติ-นรีแพทย์โดยเร็ว แต่หากตรวจไม่พบ แต่เลือดยังคงไม่หยุดไหล โดยที่ไม่ได้มีการใช้ยาฮอร์โมนต่างๆ ก็ควรไปพบสูติ-นรีแพทย์เพื่อตรวจหาสาเหตุเช่นกันค่ะ